Reškutėnų piliakalnis

Reškutėnų piliakalnis su gyvenviete – piliakalnis (unikalus objekto MC kodas 16408; Lietuvos Respublikos kultūros paminklų sąrašo Nr. AR1752; registro iki 2005 m. balandžio 19 d. Nr. A1102KP) ir gyvenvietė (unikalus objekto MC kodas 24146) Švenčionių rajono savivaldybės teritorijoje, į vakarus nuo Reškutėnų Švenčionėlių seniūnija. Pasiekiamas keliu Švenčionys – Reškutėnai, už Reškutėnų kapinių kairėje pasukus į kairę vakaruosna, pavažiavus 900 m, gale laikantis dešinės – yra 100 m į šiaurę nuo keliukų išsišakojimo.

Piliakalnis 
Piliakalnis įrengtas atskiroje kalvoje, buvusioje senojo Kretuono ežero rytiniame krante (dabar iki ežero 300 m). Aikštelė trapecinė, 64x50 m dydžio, per 2,4 m žemėjanti į vakarų pusę. Jos pietiniame pakraštyje supiltas 1,8 m aukščio, 18 m pločio pylimas. Šoniniai šlaitai statūs, 6,5-12 m aukščio, galiniai nuolaidūs ar vidutinio statumo.

Šiauriniame šlaite seniau kastas karjeras, šiaurės rytinė aikštelės dalis iškasinėta bulviarūsiais. Per Antrąjį pasaulinį karą iškasta apkasų. Piliakalnis apaugęs daugiausiai pušimis ir pomiškio krūmais, jo rytinėje ir šiaurės rytų pašlaitėse stovi sodybų pastatai, pietryčių ir rytų pašlaite eina keliukas į šias sodybas, o į šiaurę nuo kalvos, už daubos esantis aukštumos kraštas dirvonuoja.

Į šiaurę nuo piliakalnio esančioje aukštumoje, 1,5 ha plote yra papėdės gyvenvietė, kurioje rasta brūkšniuotos keramikos.

Tyrimai 
Piliakalnį 1980 m. rado ir žvalgė Istorijos institutas (vadovas Algirdas Girininkas), 1987 m. – Mokslinė metodinė taryba. Radinius saugo Lietuvos nacionalinis muziejus. Piliakalnis datuojamas IV a. – V a. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 44235 m². Vizualinio apsaugos zonos pozonio plotas 28 243 000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos Respublikos istorijos ir kultūros paminklų sąrašas, V.,1993, p.46.
 Jonas Balčiūnas. 1987 m. žvalgomosios archeologinės ekspedicijos Švenčionių rajone ataskaita. Vilnius, 1988. Kultūros paveldo centro paveldosaugos biblioteka, f. 27, ap. 1, b. 135, p. 66-67.
 Jonas Balčiūnas, Bronius Dakanis. Švenčionių rajono archeologijos paminklų žvalgymas 1987 m. Archeologiniai tyrinėjimai Lietuvoje 1986 ir 1987 metais. Vilnius, 1988, p. 166.
 Bronius Dakanis. Mažai žinomi Lietuvos piliakalniai. Kultūros paminklai. Vilnius, 1994, t. 1, p. 50 (Nr. 42).
 Algirdas Girininkas. Reškutėnų piliakalnio (Švenčionių raj.) tyrinėjimai 1995 m. (ataskaita). Lietuvos istorijos instituto rankraštynas, f. 1, b. 2541.
 Algirdas Girininkas. Reškutėnų piliakalnio (Švenčionių raj.) tyrinėjimai 1996 m. (ataskaita). Lietuvos istorijos instituto rankraštynas, f. 1, b. 2672.
 Algirdas Girininkas. Reškutėnų piliakalnio tyrinėjimai. Archeologiniai tyrinėjimai Lietuvoje 1994 ir 1995 metais, Vilnius, 1996, p. 41-43.
 Algirdas Girininkas. Reškutėnų piliakalnio tyrinėjimai. Archeologiniai tyrinėjimai Lietuvoje 1996 ir 1997 metais, Vilnius, 1998, p. 61-66.
 Algirdas Girininkas. Reškutėnų piliakalnis. Lietuvos archeologija. Vilnius, 2001, t. 21, p. 147–158.
 Algirdas Girininkas. Reškutėnų piliakalnis // Žvaigždė (Švenčionys). 1984 gruodžio 11.
 Algirdas Girininkas. Reškutėnų piliakalnis // Rytas (Švenčionys). 1990 gegužės 30.
 Kultūros vertybė pagrindinis dosjė: A1102KP, Reškutėnų piliakalnis su gyvenviete. Vilnius, 2002. Kultūros paveldo centro paveldosaugos biblioteka.
 Lietuvos piliakalniai: atlasas. Vilnius, 2005, t. 3, p. 82-83.
 Lietuvos Respublikos Švenčionių rajono gamtos, istorijos ir kultūros paminklų katalogas. I leidimas. Vilnius, 1991. Kultūros paveldo centro paveldosaugos biblioteka, f. 4, ap. 1, b. 73, p. 37.
 Gintautas Zabiela. Lietuvos medinės pilys. Vilnius, 1995, p. 247 (Nr. 69).

Nuorodos 
 Sąrašas:Lietuvos piliakalniai
 Lietuvos piliakalniai. Reškutėnai

Piliakalniai Švenčionių rajone